**Likumprojekta „Grozījums Meža likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zinātnes, tehnoloģijas attīstības un inovācijas pamatnostādnes 2014.-2020. gadam – mērķis - veidot efektīvāku zināšanu pārneses vidi un stiprināt uzņēmumu absorbcijas un inovācijas kapacitāti, attīstot pieprasījumu pēc jaunām zināšanām, un zinātnisko institūciju spēju atbildēt uz šo pieaugošo pieprasījumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 76.panta otrā daļa paredz, ka valsts dibināto augstskolu īpašumu veido tai skaitā nekustamais īpašums, ko tām bez atlīdzības nodevusi cita atvasināta publiska persona vai valsts.Arī Publiskās personas mantas atsavināšanas likuma 42.panta pirmā daļa paredz iespēju, ka valsts nekustamo īpašumu var nodot bez atlīdzības atvasinātas publiskas personas, tai skaitā valsts dibinātas augstskolas, īpašumā. Savukārt Meža likuma 44.pants, kurš regulē jautājumu par valsts meža zemes atsavināšanu, šobrīd neparedz iespēju atsavināt valsts meža zemi valsts dibinātajām augstskolām bez atlīdzības izglītības un zinātniskās darbības vajadzībām. Līdz ar to augstskolām, ja tām, ņemot vērā to darbības specifiku, meža zeme ir nepieciešama izglītības vai zinātniskās darbības vajadzībām, šobrīd nevar tikt nodota īpašumā valsts meža zeme.Šāda situācija var atsevišķām augstskolām apgrūtināt to zinātniskās darbības veikšanu un izglītības programmu īstenošanu, kas tādā veidā var kavēt Latvijas ekonomisko attīstību kopumā.Piemēram, antenām, kas paredzētas radioastronomijas uzdevumu veikšanai (līdzīgi kā radio teleskopiem) nepieciešama no radio frekvenču piesārņojuma brīva teritorija (ārpus pilsētām). Tāpat augstskolām, lai veiktu pētījumus, izmantojot satelītdatu un aerofoto apstrādes metodes, tai skaitā nepieciešamas metožu testa un verifikācijas teritorias (tai skaitā meži).Līdz ar to nepieciešams paredzēt grozījumu Meža likumā, nosakot, ka valsts meža zemi ir tiesības nodot īpašumā valsts dibinātām augstskolām izglītības vai zinātniskās darbības vajadzībām.  |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Likumprojekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tiks prasīts Rektoru padomes, Augstākās izglītības padomes un Latvijas darba devēju konfederācijas viedoklis par likumprojektu.  |
| 2. |  Sabiedrības līdzdalība projekta izstrādē | Likumprojekts tiks nosūtīts atzinuma sniegšanai Rektoru padomei, Augstākās izglītības padomei, Latvijas Darba devēju konfederācijai. |
| 3. | Sabiedrības līdzdalības rezultāti | Rektoru padomes, Augstākās izglītības padomes un Latvijas Darba devēja konfederācijas viedoklis būs zināms pēc atzinumu saņemšanas. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Likumprojekta izpildē būs iesaistīta Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Likumprojekts šo jomu neskar. |
| 3. | Cita informācija | Nav. |

Izglītības un zinātnes ministre Mārīte Seile

 Vīzē: Valsts sekretāra vietniece –

 Izglītības departamenta direktore,

 valsts sekretāra pienākumu izpildītāja Evija Papule

20.08.2015. 10:24

 497

M.Strads

67047853, Maris.Strads@izm.gov.lv